Er gwaethaf yr angen i estyn yr Ymchwiliad Cyhoeddus, rydym yn dal i ddisgwyl i'r gwaith fedru dechrau mor gynnar â'r haf nesaf. Rhaid imi bwysleisio mai dim ond os gwneir penderfyniad i adeiladu Prosiect yr M4 o amgylch Casnewydd y byddai'r gwaith galluogi hwn yn cael ei wneud a'r cyllid yn cael ei neilltuo ar ei gyfer. Rwyf yn disgwyl y bydd modd gwneud y penderfyniad terfynol yn yr haf ar ôl i'r Ymchwiliad Cyhoeddus wrando ar yr holl safbwyntiau ac ar ôl i adroddiad yr arolygwyr ddod i law. Hoffwn ddatgan yn glir iawn unwaith eto y bydd y nodau a'r ffyrdd o weithio yn Neddf Llesiant Cenedlaethau'r Dyfodol yn ganolog i'r broses benderfynu honno. Rwyf yn awyddus i sicrhau bod y penderfyniad yn cael ei wneud mewn ffordd a fydd yn agored ac yn dryloyw i'r aelodau.
Despite the associated extension of the public inquiry it is still expected that works could commence as soon as next summer. I must stress that the works would only be constructed, and funding allocated for this purpose, if a decision is made to build the M4 Corridor around Newport Project. I anticipate that final decision can be made in the summer in light of all views being heard at the public inquiry and the inspectors’ report being received. I would like to again make it very clear that the goals and ways of working of the Wellbeing of Future Generations Act will be central to that decision making, which I am keen to ensure is made in an open and transparent way to members.